CELEX: 32008R0392
Language: ro
Date: 2008-04-30 00:00:00
Title: Regulamentul (CE) nr. 392/2008 al Comisiei din 30 aprilie 2008 de aprobare a unor modificări minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Ternasco de Aragón (IGP)]

1.5.2008   
            
            
               RO
            
            
               Jurnalul Oficial al Uniunii Europene
            
            
               L 117/16
            
         
      REGULAMENTUL (CE) NR. 392/2008 AL COMISIEI
   
   din 30 aprilie 2008
   de aprobare a unor modificări minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Ternasco de Aragón (IGP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 9 alineatul (2) al doilea paragraf,
   întrucât:
   
               (1)
            
            
               În conformitate cu articolul 9 alineatul (1) primul paragraf din Regulamentul (CE) nr. 510/2006 și în temeiul articolului 17 alineatul (2) din regulamentul respectiv, Comisia a examinat cererea Spaniei de aprobare a unei modificări a elementelor din caietul de sarcini al indicației geografice protejate „Ternasco de Aragón”, înregistrată prin Regulamentul (CE) nr. 1107/96 al Comisiei (2).
            
         
               (2)
            
            
               Cererea are ca obiect modificarea caietului de sarcini în ceea ce privește descrierea produsului, prin creșterea intervalului de greutate a carcasei „Ternasco de Aragón” de la 8,5-11,5 kg la 8-12,5 kg. Mențiunea privind greutatea în viu la sacrificare a fost, de asemenea, eliminată, deoarece acest parametru de calitate face să se repete măsurarea controlată a greutății carcasei.
            
         
               (3)
            
            
               Comisia a examinat modificarea în cauză și a hotărât că este justificată. Deoarece modificarea este minoră în sensul articolului 9 din Regulamentul (CE) nr. 510/2006, Comisia o poate aproba fără a recurge la procedura prezentată la articolele 5, 6 și 7 din respectivul regulament,
            
         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Ternasco de Aragón” se modifică în conformitate cu anexa I la prezentul regulament.
   Articolul 2
   Versiunea consolidată a fișei rezumat, care reia principalele elemente din caietul de sarcini, este prevăzută în anexa II la prezentul regulament.
   Articolul 3
   Prezentul regulamentul intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 aprilie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12. Regulament modificat prin Regulamentul (CE) nr. 1791/2006 (JO L 363, 20.12.2006, p. 1).
   
      (2)  JO L 148, 21.6.1996, p. 1. Regulament modificat ultima dată prin Regulamentul (CE) nr. 1486/2007 (JO L 330, 15.12.2007, p. 15).
   
      ANEXA I
      Se aprobă următoarele modificări ale caietului de sarcini al indicației geografice protejate „Ternasco de Aragón” (Spania):
      Descrierea produsului
      Se elimină mențiunea privind greutatea în viu la sacrificare, cuprinsă între 18 și 24 kg, deoarece acest parametru de calitate face să se repete măsurarea deja efectuată prin cântărirea greutății carcasei, aceasta fiind mai exactă și mai obiectivă.
      Intervalul de greutate a carcasei „Ternasco de Aragón” crește la 8-12,5 kg. Calitatea carcasei și a cărnii produsului care face obiectul indicației geografice protejate continuă să fie aceeași, în conformitate cu studiile și testele realizate în acest scop.
   
   
      ANEXA II
      FIȘĂ REZUMAT
      
         REGULAMENTUL (CE) NR. 510/2006 AL CONSILIULUI
      
      „TERNASCO DE ARAGÓN”
      
         Nr. CE: ES/PGI/117/0096/19.10.2005
      
      DOP ( ) IGP (X)
      Această fișă rezumat prezintă cu titlu informativ principalele elemente ale caietului de sarcini al produsului.
      1.   Autoritatea competentă din statul membru
      
                  Denumire
               
               
                  :
               
               
                  Subdirección General de Calidad y Promoción Agroalimentaria – Dirección General de Industria Agroalimentaria y Alimentación – Secretaría General de Agricultura y Alimentación del Ministerio de Agricultura, Pesca y Alimentación
               
            
                  Adresă
               
               
                  :
               
               
                  C/ Paseo Infanta Isabel no 1
               
            
                  Telefon
               
               
                  :
               
               
                  91 347 53 97
               
            
                  Fax
               
               
                  :
               
               
                  91 347 54 10
               
            
                  E-mail
               
               
                  :
               
               
                  sgcaproagro@mapya.es
               
            2.   Grup
      
                  Denumire
               
               
                  :
               
               
                  Consiliul de reglementare a IGP „Ternasco de Aragón”
               
            
                  Adresă
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Telefon
               
               
                  :
               
               
                  976 470813
               
            
                  Fax
               
               
                  :
               
               
                  976 464813
               
            
                  E-mail
               
               
                  :
               
               
                  info@ternascodearagon.es
               
            
                  Componență
               
               
                  :
               
               
                  Producători/prelucrători (X) Alte categorii ( )
               
            3.   Tipul produsului
      
                  Clasa 1.1 –
               
               
                  Carne
               
            4.   Caiet de sarcini [rezumatul cerințelor prevăzute la articolul 4 alineatul (2)]
      
      4.1.   Denumire
      „Ternasco de Aragón”
      4.2.   Descriere
      Carne de miel din rasele: rasa Aragonesa, ojinegra de Teruel și roya Bilbilitana.„Ternasco de Aragón” trebuie să provină din miei — fără distincție de sex (masculi necastrați și femele) — a căror vârstă de sacrificare să fie cuprinsă între 70 și 90 de zile. Greutatea carcasei variază între 8 și 12,5 kg. Grăsime albă și consistentă, profil rectiliniu cu tendință subconvexă și margini rotunjite. Carne fragedă, suculentă, cu o consistență moale, de culoare roz pal.
      4.3.   Aria geografică
      Comunitatea autonomă Aragon
      4.4.   Dovada originii
      Carnea care beneficiază de IGP provine din crescătoriile situate în zona de producție și înregistrate pe lângă Consiliul de reglementare. Creșterea, sacrificarea, tranșarea și ambalarea sunt controlate de Consiliul de reglementare. Carnea este introdusă pe piață cu un certificat de garanție aprobat de Consiliul de reglementare.
      4.5.   Metoda de obținere
      Animalele provin din rasele „Rasa Aragonesa”, „Ojinegra de Teruel” și „Roya Bilbilitana”. Sacrificarea, jupuirea și eviscerarea se realizează în conformitate cu practicile legale. Carcasele se lasă la răcit până când interiorul țesutului muscular atinge temperatura adecvată pentru maturare și transportare. Carcasele se păstrează la o temperatură de 3-4 °C timp de cel mult 24 de ore și la o temperatură de 1-3 °C pe perioade mai lungi; perioada maximă de păstrare nu trebuie să depășească 6 zile.
      4.6.   Legătură
      Condițiile climatice continentale ale acestei zone cu vegetație rară (precipitații reduse, vânturi puternice și variații mari de temperatură) favorizează dezvoltarea a trei rase autohtone a căror caracteristică principală este creșterea lor precoce. Atingând un stadiu de îngrășare optim la o vârstă precoce, aceste rase au o carne delicioasă, apreciată pentru calitatea sa.
      4.7.   Organism de control
      
                  Denumire
               
               
                  :
               
               
                  Consiliul de reglementare a IGP „Ternasco de Aragón”
               
            
                  Adresă
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Telefon
               
               
                  :
               
               
                  976 470813
               
            
                  Fax
               
               
                  :
               
               
                  976 464813
               
            
                  E-mail
               
               
                  :
               
               
                  info@ternascodearagon.es
               
            Consiliul de reglementare a indicației geografice protejate „Ternasco de Aragón” respectă standardul EN-45011.
      4.8.   Etichetare
      Etichetele poartă obligatoriu mențiunea „Ternasco de Aragón”. Etichetele și ștampilele sunt autorizate, numerotate și eliberate de Consiliul de reglementare.